Elixir Stoughton
Elixir Stoughton, nomine pleno Anglico Dr Richard Stoughton's great cordial elixir sed saepe Stoughton's bitters ("amarum Stoughton"), a pharmacopola Londiniensi Ricardo Stoughton (1665–1716) anno fere 1690. Litterae patentes regiae anno 1721 promulgatae sunt ne alii idem pharmacum conficere temptarent. A principio hoc elixir in potiones addebatur, videlicet cervesiam, vinum, spiritum vini. In primas gallicaudas, saeculo XIX inventas, elixir vel amarum Stoughton eodem modo additum est. Medio saeculo XIX alia elixira, videlicet amarum Böker et Angusturense necnon Peychaud, magis magisque requisita sunt.